stanford-oval/wikipedia huggingface dataset:
פאדל אל-עזאווי
תרגומי יצירותיו לעברית

בשנת 2016 פורסם הספר בסוף כל המסעות, תרגום ראשון לעברית של מבחר משירתו, בהוצאת קשב לשירה.
בשנת 2022 פורסם הרומן אחרון המלאכים, בהוצאת מכתוב ופרדס.
שירה

שלום לך גל, שלום לך ים (سلاماً ايتها الموجة سلاماً ايها البحر, 1974)
העץ המזרחי (الشجرة الشرقية, 1976)
מסעות (الأسفار, 1976)
איש זורק אבנים לבאר (رجل يرمي احجاراً في بئر, 1990)
בסוף כל המסעות (في نهاية كل الرحلات, 1994)
בכל בור קיים יוסף בוכה (في كل بئر يوسف يبكي, 1997)
פרפר בדרכו אל האש (فراشة في طريقها الى النار, 1998)
במסיבה סודית (בגרמנית)
סיפורת

יצירותיו היפות של פאדל אל-עזאווי (مخلوقات فاضل العزاوي الجميلة, 1969)
המצודה החמישית (القلعة الخامسة, 1969)
אחרון המלאכים (آخر الملائكة, 1992)
קומדיה של רוחות (كوميديا الاشباح, 1996)
אבות קדמונים (الأسلاف, 2001)
הערות שוליים

↑  Fadhil Al-Azzawi, תרגום: Khaled Mattawa, Miracle Maker: Selected Poems of Fadhil Al-Azzawi, BOA Editions, 2003
↑   עינה ארדל, תרגום הספר "בסוף כל המסעות" הוא מעשה אמיץ, באתר הארץ, 23 בינואר 2017
| --- | --- |
בקרת זהויות :  NLI: 987007297712105171  BnF: cb134742398 (data)  GND: 121161765  ISNI: 0000 0000 7836 5115  LCCN: nr89015505  NKC: jo2008464849  NTA: 12526951X  SELIBR: 216362  SUDOC: 127252053  VIAF: 97064150   WorldCat (עם VIAF): 97064150
הרפובליקנים הצעירים

| --- | --- |

 שם מלא:  הפדרציה הלאומית של הרפובליקנים הצעירים
 תאריך ייסוד:  23 באפריל 1931
 השתייכות פוליטית:  ימין למרכז-ימין
 מפלגה מקבילה:   המפלגה הרפובליקנית
 מיקום המטה:  וושינגטון די. סי. 
 
 האתר רשמי של הרפובליקנים הצעירים
 
הרפובליקנים הצעירים (באנגלית: The Young Republicans ) הוא ארגון הנוער של המפלגה הרפובליקנית של ארצות הברית. הארגון פונה לגילאי 18–40. הארגון, שנוסד בשנת 1931, כולל ארגונים מקומיים ומדינתיים ומטרתו לקדם את עקרונות המפלגה הרפובליקנית בקרב הדור הצעיר, ולטפח מנהיגים צעירים שיהוו את דור העתיד של ההנהגה הרפובליקנית הלאומית והאזורית בעתיד.
היסטוריה

מועדון הצעירים הראשון של המפלגה הרפובליקנית הוקם בשנת 1856 כתמיכה במפלגה הרפובליקנית החדשה שהוקמה. רק ב-1931 אורגנו הרפובליקנים הצעירים באופן לאומי. בוגר ווסט פוינט ג'ורג' ה. אולמסטד החל למשוך את תשומת לבם של מנהיגי המפלגה הרפובליקנית הלאומית, והוא הוזמן להיפגש עם הנשיא הרברט הובר בבית הלבן. הנשיא הובר, שהתרשם כל כך מביקורו עם אולמסטד, ביקש מהצעיר לעמוד בראש תנועת הנוער הצעירה של המפלגה הרפובליקנית, מה שעשה אולמסטד. בשנת 1935, התנועה הצעירה הפכה רשמית לפדרציה הלאומית הרפובליקנית הצעירה (YRNF), אשר בחרה באולמסטד ליושב הראש הראשון של הארגון.
מטרות ופעילויות

קידום עקרונות המפלגה הרפובליקנית: הארגון מקדם את העקרונות והערכים של המפלגה הרפובליקנית, כגון קפיטליזם, שמרנות חברתית, מדיניות חוץ חזקה והקטנת גודל הממשלה.
פעילים של הרפובליקנים הצעירים בעת אירוע הבחירות למועמד לבחירות לנשיאות  ג׳ון מקיין בפנסילבניה, 2008גיוס מתנדבים: הארגון מגייס מתנדבים לקמפיינים פוליטיים, מארגן אירועים פוליטיים ומעודד השתתפות בבחירות.
הכשרת מנהיגים: ארגון הרפובליקנים הצעירים מציע תוכניות הכשרה למנהיגים צעירים, ומספק להם כלים וכלים לפעילות פוליטית.
ייצוג הצעירים במפלגה הרפובליקנית: הארגון מייצג את האינטרסים של הצעירים במפלגה הרפובליקנית, ומנסה להשפיע על קביעת המדיניות של המפלגה.
הערות שוליים

1 2  ABOUT THE YRS - Young Republican National Federation, yrnf.com, ‏2024-03-25 (באנגלית אמריקאית)
סלטו (מחוז)

סלטו (בספרדית: Rivera) הוא אחד ממחוזות אורוגוואי הממוקם בצפון המדינה. בירת המחוז היא סלטו. סלטו הוקם בחלוקת המחוזות בשנת 1837. גבולות המחוז הנוכחיים הוגדרו בשנת 1884.
דמוגרפיה

נכון לשנת 2010, תוחלת החיים עומדת בסלטו על כ-75 שנים. הגיל הממוצע הוא כ-29 שנים.
בנימין סלנט

בנימין ביינוש סלנט
מודעה שפרסם בנימין סלנט בעיתון הצפירה, 14 ביוני 1899, לגבי האתרוגים שהוא סוחר בהם
קברו של בנימין ביינוש סלנט, בהר הזיתים. לשם אביו צמוד התואר נ"י (נרו יאיר), כיוון שהיה עדיין בחיים בזמן מותו של בנו
בנימין ביינוש סלנט (תקצ"ח, סלנט, ליטא – י"ט בתשרי תר"ס, 23 בספטמבר 1899 ירושלים) היה סוחר אתרוגים ארצישראלי ומהפעילים למען ההתיישבות היהודית בארץ ישראל במחצית השנייה של המאה ה-19. בנו של רבי שמואל סלנט, רבה של ירושלים.
קורות חייו

נולד בעיר סלנט בליטא, לרב שמואל סלנט – לימים רבה של ירושלים, ולטויבא בת הרב יוסף זונדל מסלנט.
כשנתמנה אביו למורה-הוראה בירושלים ועלה לארץ ישראל בשנת ת"ר-תר"א (הנסיעה ארכה חדשים אחדים בגלל המלחמה בין מוחמד עלי מושל מצרים ובין השולטן, שהפריעה לתנועת הספנות), העלה איתו את אשתו ואת בנו, בנימין. למד בתלמוד-תורה ובישיבת עץ חיים ונתחנך על ידי אביו שהיה רבה של העדה האשכנזית, ועל ידי אבי-אמו, שהיה מאבות תנועת המוסר. נשא לאשה את חנה שרה בתו של ר' יוזיל ליאון מסלנט.
שנים אחדות היה סמוך על שלחן חותנו והמשיך לעסוק בתורה, אך בהתאם לחינוך שקיבל מאביו ומאבי-אמו לא רצה להתפרנס מרבנות ולכן פנה אל המסחר והיה מראשוני סוחרי האתרוגים בארץ, ועסק בהפצתם בארץ וביצוא האתרוגים לארצות חו"ל. סלנט ושותפיו היו קונים את האתרוגים בעודם על העצים מפרדסי הערבים ומפרדסי המושבות החדשות בסוף הקיץ היה סלנט עובר ליפו ומסדר את המשלוחים לחו"ל. לסלנט ולשותפיו היה מעין מונופול על רוב המסחר של האתרוגים בארץ ישראל.
סלנט היה פעיל גם בהתיישבות היהודית החדשה בארץ ישראל. היה אחד משבעת מייסדי השכונה נחלת שבעה, ואחר כך השתתף ביסוד השכונות אבן ישראל, משכנות ישראל ומזכרת משה. היה מהשותפים להחברה לקניית אדמת יריחו בפעולותיה ליסוד המושבה פתח תקווה שנבנתה לבסוף במקום אחר. סלנט אף ניהל במשך כמה שנים את "מלון הרי יהודה" הוא ח'אן הדרכים הידוע בכניסה לשער הגיא.
נפטר בירושלים, בי"ט בתשרי תר"ס, ונקבר בבית הקברות בהר הזיתים. קברו נמצא בסמוך לקבר אביו שנפטר תשע שנים אחריו. על שמו נקרא רחוב בשכונת נחלת שבעה.
משפחתו

בנו הוא רבי צבי הירש סלנט, מראשוני שכונות אבן ישראל ומאה שערים, שהיה נשוי לגרונא לבית אטקין. בתו של ר' צבי הירש - טויבא, נישאה לרב יחיאל מיכל טוקצינסקי מנהל ישיבת עץ חיים. בן נוסף של ר' צבי הירש, נתן נטע, הוציא לאור "ספר זיכרון" על סבו הרב שמואל סלנט (ניו יורק תר"פ). עוד בן לר' צבי הירש הוא הרב ישעיה סלנט, שהיה מנהל לשכת הסעד וחבר ועד שכונת מאה שערים, מבוני השכונות גאולה וכרם אברהם.
הערות שוליים

↑  באנציקלופדיה של תדהר (ראו בקישורים החיצוניים), כתוב בטעות שהרי"מ טוקצ'ינסקי נישא לבתו של בנימין סלנט, אך למעשה הוא נישא לנכדתו, ראו כאן.
↑  "ישעיהו סלאנט" בתוך אנציקלופדיה לחלוצי הישוב ובוניו, כרך יד, עמ' 4440
| --- | --- |
בקרת זהויות :  NLI: 987007289902905171  VIAF: 297221698   WorldCat (עם VIAF): 297221698 
שלט רחוב על שם בנימין סלנט בירושלים
סעדיה תלמיד הגר"א

| --- | --- |

המצבה המקורית (מאחור) והמצבה החדשה שנוספה לקברו
 לידה:  1751
 פטירה:  21 באוגוסט 1813 (בגיל 62 בערך) כ"ה באב ה'תקע"ג
 מקום קבורה:  בית הקברות היהודי בהר הזיתים 
 תקופת הפעילות:  ? – 21 באוגוסט 1813 
 תחומי עיסוק:  הלכה, קבלה
 רבותיו:  הגר"א
 בני דורו:  תלמידי הגר"א
 חיבוריו:  "מעשה רב" (הנהגות רבו הגר"א), הגהות הגר"א למסכתות קטנות
 
 תפקידים נוספים:  מראשי העולים בעליית תלמידי הגר"א
 
רבי סעדיה ב"ר נתן נטע משקלוב (1751 - כ"ה באב תקע"ג, 21 באוגוסט 1813, ירושלים) היה רב ליטאי מתלמידי הגר"א, שעלה לארץ ישראל במסגרת עליית תלמידי הגר"א. מחבר הספר מעשה רב.
מתלמידיו הבולטים של הגאון מווילנה, וגיסו של תלמיד מפורסם אחר, רבי שלמה זלמן מוולוז'ין.
השנה בה התחיל ללמוד אצל הגר"א אינה ידועה, אולם כבר בשנת תקמ"ח (1788) הוא מתואר בתור איש ביתו של "הגאון החסיד דק"ק ווילנא". למד עם רבו הגר"א את קובץ החיבורים "מסכתות קטנות", והוא כותבן של "הגהות הגר"א" למסכתות אלו. מלבד לימודיו בהלכה ובתלמוד, למד עם הגר"א גם קבלה. היה מראשי ה"קלויז" בווילנא שלאחר פטירת הגר"א נודע כ"קלויז הגר"א".
בשנת תקנ"ו (1796) נשלח יחד עם חברו ר' חיים מסארהיי, על ידי הגר"א, להפיץ בפזורה היהודית במזרח אירופה את עמדתו המתנגדת לחסידות.
עמד בראש הגל השני של עליית תלמידי הגר"א בתחילת הקיץ של שנת תקס"ט (1809), והתיישב בצפת. בצפת רשם את הנהגותיו והליכותיו של רבו הגר"א, רשימותיו נשלחו בידי בנו ר' נתן נטע לווילנה, שם נוספו להן הערות והקדמה, ומהן נדפס הספר "מעשה רב".
בחורף תקע"ב ביקר עם בנו בירושלים כדי לבדוק את האפשרות לעבור אליה. בסופו של דבר בעקבות מגפה שפרצה בצפת ובגליל נאלצה קהילת תלמידי הגר"א לברוח מצפת, חלקם ובתוכם רבי סעדיה ברחו זמנית לירושלים, בה נפטר רבי סעדיה בשבת, כ"ה באב תקע"ג, 21 באוגוסט 1813. ונקבר בבית הקברות בהר הזיתים.
לקריאה נוספת

אלעזר הורביץ, רבינו סעדיה בן ר' נתן נטע תלמיד הגר"א ועלייתו לירושלים, בתוך: גבורות ישעיהו: דרישות וחקירות, אמרות ברורות, אסופות ומסודרות, שלוחות ומשוגרות אל ישעיהו צבי וינוגרד, שומר האוצרות כותרות ומהדורות, בהגיעו בזמירות לשנת הגבורות. ירושלים, תשע"ג. עמ' 9–46
הערות שוליים

↑  במקורות אחדים הוא מוזכר כר' סעדיה משקלוב, ואולם ישנם מקורות שמזכירים את מקום מוצאו, מוהילב.
↑  קלוזנר, וילנא בתקופת הגאון, ירושלים תש"ב, עמ' 20 כותב בטעות שהיה גם גיסו של אחיו של רבי שלמה זלמן, הוא רבי חיים מוולוז'ין. אך ראו: דוד קמנצקי, ספר "מעשה רב", בתוך: ישורון, כא, ירושלים תשס"ט, עמ' תשעד הערה 4 שהסיק מכך שהמקורות הראשוניים אינם מתייחסים אליו כגיסו של ר' חיים מוולוז'ין, שהיה רק גיסו של אחיו, שניהם נשאו את בנותיו של רבי יחיאל מיכל פעסעלעס.
↑  שאול בן משה מקידן, לחם שערים, הוראדנא, תקמ"ח, באתר היברובוקס; לגבי שאר טענותיו, ראו עמ' תשע"ה, הע' 6 במאמרו של קמנצקי
↑  על עבודתו זו זכה לשבחים מפי רבי מנחם מנדל משקלוב, הקדמה למסכת אבות עם פירוש הגר"א, שקלוב תקס"ד. אך מאידך גם לביקורת, ראו: רבי אליהו מדעליאטיץ, הקדמת המחבר לספר שני אליהו, וילנה והורדנה תקצ"ג: ”הרב הצדיק ר"ס ז"ל היה תלמיד חכם גדול ומפורסם... בכל זאת יוכל להיות שמרוב טרדתו ביראת ה' ורובי תורתו והרבה ענינים העמוסים עליו כל הימים, אולי לא היה לו מועד פנוי וזמן מרווח להכניס את עצמו בעובי הקורה לדייק כל דבר ודבר בזו המסכתא.”.
↑  הצדיק רי"ז מסלאנט ורבותיו, ירושלים תרפ"ז, עמ' קיד.
↑  על פעילותו בתחום זה, ראו: מרדכי וילנסקי, חסידים ומתנגדים, ירושלים: מוסד ביאליק, מהדורה שנייה, תש"ן. לפי מפתח (שבסוף חלק ב', עמ' 399). ובביבליוגרפיה להלן בפרק "קישורים חיצוניים"
מייבי בייבי

| --- | --- |

כרזת הסרט
 מבוסס על:  הרומן "Inconceivable" מאת בן אלטון
 בימוי:  בן אלטון, יו לורי 
 הופק בידי:  פיל מקינטייר
 תסריט:  בן אלטון 
 שחקנים ראשיים:  יו לורי John Brenner אדריאן לסטר דון פרנץ' רייצ'ל סטירלינג Judi Shekoni שלי קון Mina Anwar קלי ריילי טום הולנדר מת'יו מקפדיין ג'ואלי ריצ'רדסון רואן אטקינסון ג'ואנה לאמלי ג'יימס פיורפוי אמה תומפסון בפסקה זו רשומה אחת נוספת שטרם תורגמה 
 מוזיקה:  קולין טאונס 
 מדינה:  הממלכה המאוחדת הממלכה המאוחדת
 חברת הפקה:  Pandora Cinema BBC Films
 חברה מפיצה:  Redbus Film Distribution
 שיטת הפצה:  וידאו על פי דרישה 
 הקרנת בכורה:  2 ביוני 2000
 משך הקרנה:  104 דק' 
 שפת הסרט:  אנגלית 
 סוגה:  קומדיה רומנטית, דרמה קומית 
 הכנסות באתר מוג'ו:   maybebaby
 דף הסרט ב־IMDb
 
מייבי בייבי (באנגלית: Maybe Baby) הוא סרט קומדיה בריטי משנת 2000 בכיכובם של יו לורי וג'ואלי ריצ'רדסון. את התסריט כתב בן אלטון, והוא ביים יחד עם לורי. הסרט מבוסס על ספרו של אלטון "Inconceivable".
תקציר עלילה

סם בל (לורי) ואשתו לוסי (ריצ'רדסון) מתאמצים להביא לעולם ילד, וניסו כל דבר שעלה בדעתם כדי לשפר את סיכוייהם להרות. סם שעובד כמפיק דרמה ב-BBC מתחיל לחוש חוסר סיפוק מעבודתו. הוא מחליט לכתוב תסריט משלו, אבל הוא סובל ממחסום כתיבה.
עולה בדעתו רעיון לכתוב על בעיות הפריון שלהם, אבל לוסי מתנגדת לכך בחריפות. סם כותב את התסריט ומסתיר אותו ממנה. הוא קורא את היומן של לוסי ומשתמש בו כדי להביע בעזרתו את הקול הנשי. כשלוסי מגלה שהסרט שסם עובד עליו מספר את סיפור חייהם היא מזדעזעת, ועוזבת את סם. לבסוף הם מתפייסים ובסוף הסרט הם עדיין מנסים להיכנס להריון.
צוות השחקנים

יו לורי – סם בל
ג'ואלי ריצ'רדסון – לוסי בל
מת'יו מקפדיין – נייג'ל
אדריאן לסטר – ג'ורג'
יסמין בנרמן – מלינדה
ג'ואנה לאמלי – שילה
רייצ'ל סטירלינג – ג'ואנה
דייב תומפסון – דייב הקומיקאי
אמה תומפסון – דרוסילה
ג'יימס פיורפוי – קרל פיפס
טום הולנדר – יואן פרוקליימר
רואן אטקינסון – מר ג'יימס
קלי ריילי – ניב
דון פרנץ' – שרלין
פסקול

שירו של באדי הולי כשם הסרט מבוצע על ידי פול מקרטני בהפקת מקרטני וג'ף לין שמנגן בכל הכלים.
השיר "I Don't Wanna Fight" מתוך אלבום הבכורה של וסטלייף מנוגן בחלקו האחרון של הסרט.
השיר "Suddenly Monday" של מלאני סי מופיע גם הוא בפסקול, כמו גם שירים של רוקסי מיוזיק, לין מרלין, אטומיק קיטן, אלביס קוסטלו, ג'ורג' מייקל ומאדנס.
לורי היה שותף לכתיבה של שיר בלוז הומוריסטי בשם "Sperm Test in the Morning" והוא ביצע אותו.
קבלה

באתר Rotten Tomatoes קיבל הסרט דירוג של 46% בציון ממוצע של 5.1 מתוך 10 המבוסס על 28 ביקורות. עם יציאתו לאקרנית בבריטניה היה הסרט מדורג שלישי בטבלת ההכנסות אחרי "גלדיאטור" ו"יעד סופי".
הערות שוליים

↑  "Maybe Baby (2000)". Rotten Tomatoes. נבדק ב-2 בפברואר 2014. {{cite web}}:  (עזרה)
↑  "Weekend box office 2nd June 2000 - 4th June 2000". www.25thframe.co.uk. נבדק ב-31 באוקטובר 2017. {{cite web}}:  (עזרה)
אבן חזם אל-אנדלוסי

| --- | --- |

 לידה:  7 בנובמבר 994 קורדובה, ספרד 
 פטירה:  15 באוגוסט 1064 (בגיל 69) ולבה, ספרד 
 השקפה דתית:  אסלאם 
 בן או בת זוג:  Uns al-Qulub 
 
אבו מוחמד עלי אבן אחמד אבן סעוד אבן חזם (בערבית: أبو محمد علي بن احمد بن سعيد بن حزم), נודע בשם: אבן חזם אל-אנדלוסי (7 בנובמבר 994 קורדובה, ספרד – 15 באוגוסט 1064, סביליה), מגדולי מלומדיה של ספרד המוסלמית, היסטוריון, גנאלוג, תאולוג, הוגה דעות, סופר, משורר ופולמוסן. מן החריפים שבמתפלמסים כנגד הדת היהודית. התפלמס בכתב עם רבי שמואל הנגיד. אבן חזם היה מעורב במהלך חייו בטלטלות פוליטיות, עתים היה מקורב למלכות, ועתים מנודה ומוחרם.
כתב כ-400 חיבורים, מתוכם נשמרו עד ימינו כ-40. ביניהם ספר על אהבה ואוהבים, שתורגם לעברית, בשם "ענק היונה".
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אבן חזם נולד בקורדובה ב-7 בנובמבר שנת 994 במוצאי צום חודש הרמדאן. מוצא משפחתו מוטל בספק, בעוד שלדבריו משפחתו מיוחסת למוצא מוסלמי-פרסי קדום, ובכך הוא קושר אותה בקשר של חסות לחליפות האומיית, חוקרי המערב, בהסתמכם על ההיסטוריון בן זמנו אבן חיאן, מעריכים כי הוא היה 'מוואלד'. אביו 'אחמד' קיבל חינוך, שהכשיר אותו לעלות בסולם החברתי עד לדרגת וזיר, והוא אכן כיהן כווזיר אצל החאג'יבים העאמירִים: אל- מנסור, אל-מוזפר, וסנשואלו, תוך שהוא מצליח לשמור גם על נאמנותו לח'ליפה הישאם השני. כמשרתו של אל-מנסור, עבר אחמד לגור, עם משפחתו, בשכונת בעלי התפקידים (מוניית אל מורירה) ושם נולדו בניו אבו בכר ועלי (אבן חזם).
אבן חזם גדל בארמונו של אביו, כשהוא מנותק מבני העם שבחוץ, וכנער רגיש וחולני בילה את שעותיו עם נשות ההרמון, שחינכו אותו, הקנו לו את ראשית השכלתו, ואף הכניסוהו בסוד חיי האהבה. בתקופה זאת חווה אהבת נעורים, עם אחת משפחות ההרמון שהייתה בת 16 שנים, והוא אף צעיר ממנה. בשלהי שנת 1009, כאשר הודח סנשואלו, ומוחמד אל מהדי תפס את הח'ליפות, נאלץ אבן חזם להיפרד מחיי התענוגות אליהם הורגל, ומשפחת אביו חזרה להתגורר בשכונת מגוריהם המקורית בקורדובה. עם זאת שמרה משפחתו על מעמדה, ואבן חזם התחיל את לימודיו אצל מורים פרטיים. היסטוריה למד אצל אבן אל-ג'זור, פילוסופיה ולוגיקה למד אצל אבן אל-כתאני, שפה וספרות ערבית למד אצל השייח' עבד אל רחמן אבן אבי יזיד אל-אזדי, שקיבץ לעצמו חוג תלמידים מוכשרים, שם התוודע אבן חזם למשורר הצעיר 'אבן אל-טובני', ואל איש הדת והמדע 'אבו עלי אל-פאסי'.
בסוף שנת 1010 נרצח מוחמד אל-מהדי, והעאמירים השיבו את הישאם השני לכס הח'ליפות. למרות האמונים ששמר אביו של אבן חזם ל"אומיים", הורע מצב המשפחה עם עלייתו של הישאם בפעם השנייה לשלטון. מי ששלט בפועל היה המפקד הסלאבי ואדיח, והישאם היה בגדר שליט בובה. ואדיח שזכר את השפעתו של אחמד על הישאם בתקופת שלטונו הראשונה, וחשש ממנו, האשים אותו בבגידה, החרים את רכושו, וכלא אותו בבית הסוהר. עלי הצעיר היה כבן 16 כאשר נאלץ להיפרד מעולם ילדותו. תוך כשנתיים נפטרו אביו, אחיו, וגיסתו, ובגיל 18 הוא נשאר ראש משפחה שבעקבות נאמנותה ל'אומיים', הפכה לשנואה על ידי הסלאבים והברברים. באותם ימים הפכה קורדובה לאתר שלא ניתן לחיות בו. הברברים בראשותו של 'סולימאן אל-מוסתאעין' צרו על העיר, ואנשיה סבלו מרעב הרג שוד ומגפות. בשנת 1013, משנכנעה העיר לכוחות הברברים, החלו מעשי נקם אלימים כנגד כל הפלגים, וכל המעמדות ובסוף השנה גורשו מן העיר רוב תושביה, ובתוכם גם אבן חזם שגלה לאלמריה, ביחד עם חברו מוחמד אבן איסחק.
בימים בהם שכן אבן חזם באלמריה, משל בה רייחאן אל-עאמירי, הידוע כמי שבנה את חומות העיר. הוא נטה חסד לאבן חזם שחי באלמריה חיים נוחים, התכתב עם חבריו, והחל בפולמוסים בענייני דת. אז כפי הנראה הכיר אדם צעיר בשם 'איסמעיל אבן נגרילה', יהודי פליט גם הוא מקורדובה, שנודע ברבות הימים בשם רבי שמואל הנגיד.
פולמוסים תאולוגיים כנגד היהדות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בהיותו באלמריה, התוודע אבן חזם, לאנשי כת העיסוניים כמו גם לקראים, אשר העשירו את ידיעותיו, וסיפקו לו טיעונים לניגוח הדת היהודית. הוא גם היה בקשרים עם רופאים יהודיים, אשר מתוארים על ידו כספקנים, וכן עם יודעי עברית (יהודים, כפי הנראה, גם כן). מכל אלה העמיק את השכלתו, וגיבש את רעיונותיו בהם השתמש בפולמוסיו כנגד היהדות. דרך הוויכוח בה נקט אבן חזם הייתה מתלהמת, וכללה התקפות מילוליות קשות, והרטוריקה שלו גרמה למתווכחים איתו לתעב אותו. עם זאת, החוקרים נוטים להאמין כי טבעו לא היה רע, והתוקפנות הייתה טקטיקה של ויכוח.
התפלמס גם עם רבי שמואל הנגיד, וכתב נגדו את הספר "איגרת התשובה נגד טענותיו של אבן אלנגרילה", הספר נדפס שוב ב-1960 תחת השם "אל רד עלא אבן אל נגרילה אליהודי ורסאאל אח'רא".
ענק היונה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
"ענק היונה" (אנ') הוא ספרו של עלי אבן חזם, שנכתב על ידו בשבתו בעיר שאטיבה שבמזרח חצי האי האיברי, אליה גלה מקורדובה.
לקריאה נוספת

ענק היונה, תרגום לעברית אלה אלמגור, בהוצאת מוסד ביאליק, ירושלים, 2002
קמילה אדנג, יחסו של אבן חזם ליהודים, כתב העת פעמים, יד יצחק בן-צבי
הערות שוליים

↑  מוואלד=אדם שאחד מאבות אבותיו, היה בן חצי האי האיברי שהתאסלם, לעומתו אדם שאבותיו היו מן הכובשים המוסלמים שהגיעו לחצי האי נקרא דאח'יל
↑  חגי מזוז, ‏על קורות חייו של שמואל הנגיד, סגולה, 25 (תשע"ב), עמ' 40 - 51, באתר Academia.edu
| --- | --- |
בקרת זהויות :  NLI: 987007262908805171  PLWABN: 9810630967205606  BNE: XX873151  BnF: cb11908146c (data)  CiNii: DA00341293  GND: 11896254X  ISNI: 0000 0001 2100 9694  LCCN: n81067951  NKC: jn20000710058  NTA: 070825998  SELIBR: 191055  SNAC: w6mm0h18  SUDOC: 026929678  TDVİA: ibn-hazm  Trove: 985183  VcBA: 495/32895  VIAF: 44300351   WorldCat (עם VIAF): 44300351
בום על-קולי

בום על-קולי (באנגלית: Sonic boom) הוא הרעש שיוצר גוף שנע במהירות הקול או במהירות גבוהה יותר הקרויה מהירות על-קולית, והוא סוג של גל הלם. בפרט, המונח מתייחס לרעש שנשמע על הקרקע עקב טיסה של מטוס במהירות של מאך 1 לפחות. הרעש החזק שנשמע מחוץ למטוס דומה לקול רעם או להתפוצצות.
הסבר לתופעה

מטוס (או חפץ אחר) שעובר דרך האוויר גורם לשינויי לחץ הנובעים מגלי קול ומכל הפרעה לא סדירה בזרימת האוויר, שמתפשטים לכל הכיוונים במהירות הקול (שאינה מהירות קבועה). גלי קול שמגיעים יחד לנקודה מסוימת נשמעים כרעש בעוצמה גבוהה. ייתכן מצב שבו אוסף של גלי קול מגיע בבת אחת לנקודות מסוימות בסביבתו של המטוס, והם מהווים את הבום על-קולי החזק שנשמע בנקודות אלו. מטוס שנע במהירות על-קולית יכול ליצור אוסף גלים כזה על הקרקע מאחוריו.
באופן תאורטי עבור גוף שטס בדיוק במהירות הקול, הבום יישמע מעט אחרי חליפתו, כלומר אדם שניצב על הקרקע ישמע את הבום מעט אחרי שהוא יראה את הגוף חולף מעליו. עבור גוף שמהירותו גבוהה יותר, הבום יישמע זמן ארוך יותר לאחר שהגוף יעבור מעל לצופה. באופן מדויק יותר, מכיוון שמהירות הקול תלויה בדחיסות האוויר ובטמפרטורה שלו, ומעבר גוף מוטס בגוש אוויר גורר סדרה של מפגשים בנקודות רבות סביבו היוצרים דחיסה וחימום, גם גופים במהירויות עבר קוליות עשויות ליצור בום על קולי.
מאחורי מטוס שנע במהירות על-קולית ניתן לשרטט חרוט דמיוני המתאר את התחום שבו ניתן לשמוע את גלי הקול שמקורם במטוס. זהו קונוס מאך. צורתו של החרוט תלויה במהירות, וככל שזו גבוהה יותר, כך זווית הפתיחה של החרוט קטנה יותר. במהירות קבועה, החרוט הדמיוני נע יחד עם המטוס, אולם צורתו לא משתנה.
גבולות החרוט מהווים משטח שבו קיים אוסף של גלי קול שמקורם בנקודות שונות לאורך מסלול המטוס. כלומר, למשטח זה מגיעה כמות גדולה של גלי קול בבת אחת. בום על-קולי יישמע באוזניו של צופה על פני הקרקע כאשר גבולות החרוט יחצו את מיקומו. זו הסיבה לכך שהבום העל-קולי נשמע על הקרקע זמן קצר לאחר שהמטוס חלף.
גבולות החרוט מהווים גל הלם שמוגדר כשינוי חד ובלתי-רציף בלחץ האוויר. פעמים רבות, נוצרים שני גלי הלם. מקורו של אחד מהם בחרטום המטוס, ושל השני בזנבו. במקרים אלו, בום על-קולי יישמע פעמיים, בזה אחר זה.
טעויות נפוצות

קיימות מספר טעויות נפוצות הקשורות לבום על-קולי:
נוטים לחשוב שהבום מעיד על רגע חציית מחסום הקול. למעשה, בום על-קולי יישמע בכל עת שמטוס הנע במהירות הקול או במהירות על-קולית יחלוף בשמים, גם אם המטוס לא חצה את מחסום הקול באותו רגע.
קיימות טענות על כך שמקורה של התעבות בצורת חרוט שנוצרת סביב כלי טיס שנע במהירות גבוהה היא בגל ההלם הקשור לבום העל-קולי. למעשה, התעבות סביב כלי טיס בצורת חרוט, מתחילה להתרחש כבר במהירויות נמוכות ממהירות הקול, וככל שידוע, אין היא קשורה לבום העל-קולי, אלא לסינגולריות פראנטל-גלאוארט שנוצרת במהירויות אלה. קיומה של התעבות זו אינו מעיד על חציית מהירות הקול על ידי המטוס.
השפעות על הסביבה

בום על-קולי הנוצר על ידי מטוס בקרבת הקרקע יוצר רעש חזק ואף הדף העשוי לגרום לניפוץ חלונות. עקב כך אסורה במרבית מדינות העולם טיסה במהירות על קולית מחוץ לאזורים מוגדרים, בדרך כלל אזורי אימונים צבאיים המרוחקים ממקומות מיושבים.
יצירה מכוונת של בום על קולי בקרבת הקרקע עשויה גם לשמש כאמצעי לוחמה פסיכולוגית וכסוג של נשק אל הרג.
ישראל השתמשה פעמים אחדות בשיטה זו כאמצעי לחץ והרתעה מול אויבותיה במדינות. השימוש הראשון בהרעשה על קולית נעשה במלחמת ההתשה. ב-17 ביוני 1969 ביצעה רביעיית מטוסי מיראז' 3, שהייתה במשימת צילום מעל שדות תעופה במצרים, בום על-קולי בקהיר מעל ביתו של נשיא מצרים, גמאל עבד אל נאצר, וגרמה לניפוץ חלונות ביתו. ב-5 בנובמבר 1969 ביצעו שני פנטומים בום על-קולי מעל קהיר, וב-29 בינואר 1970, לאחר שמיג סורי חדר ועשה בום מעל חיפה, החזיר חיל האוויר בזוג פנטומים שעשו בום על קולי בדמשק, ובלילה נשברו באופן זה שמשות רבות גם בלטקיה, חומס, חמה וחלב כאות אזהרה לסורים. בשנת 1974 ביצעה ישראל גיחות הרעשה מעל לכפרים בפתחלנד בלבנון זאת בתגובה לפיגועים שבוצעו על ידי טרוריסטים שיצאו מאזור זה. כתוצאה מנזקי ההרעשה עזבו חלק מהתושבים את הכפרים. בשנים 2003, 2006 ביצעה ישראל גיחות הרעשה בסוריה. בשנות ה-2000 השתמש צה"ל באמצעי זה גם להרתעה מול ארגוני הטרור ברצועת עזה.במלחמת חרבות ברזל ביצעו מטוסי חיל האוויר גיחות ובומים על קוליים מעל ביירות בזמן נאומים של נסראללה כחלק מכוח ההרתעה.
ראו גם

מחסום הקול
מספר מאך
גל הלם
התעבות סביב כלי טיס
גל הלם ניצב
הערות שוליים

↑  אורי איזק, ספיר ליפקין, ‏בעומק לבנון - וגם מעל ביירות: הסיבה שחיל האוויר גורם לבומים על-קוליים, באתר ‏מאקו‏, 11 באוגוסט 2024
↑  דן סלע, "69 - רעם הפטישים" משרד הביטחון הוצאה לאור תשנ"ח, עמ' 57
↑  יעקב ארז, מטוסי חיל האוויר ביצעו גיחות הטרדה ללבנון - השמיעו בומים, מעריב, 19 במאי 1974
↑  חנן גרינברג, "צריכה להיות הרתעה אמיתית בעזה", באתר ynet, 2 בנובמבר 2005
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
איור הממחיש את היווצרותו של בום על-קולי על ידי מטוס שנע במהירות כפולה ממהירות הקול. המעגלים מציינים את מיקומם של גלי הקול שנוצרו עקב תנועת המטוס באוויר. מאחורי המטוס נוצר חרוט מרחבי על פני שטחו נשמע הלם הבום.
משמאל, מטוס שנע במהירות תת-קולית לא יוצר בום על-קולי. מימין, מטוס שנע במהירות הקול יוצר גל הלם של אי-רציפות בזרימת האוויר. צופה ישמע את הבום העל-קולי לאחר שהמטוס יחלוף מעליו
ג'יהאד אל-סאנע

| --- | --- |

 לידה:  28 בנובמבר 1968 (בן 56) תל ערד, ישראל 
 ענף מדעי:  מדעי המחשב 
 מקום לימודים:  אוניברסיטת בן-גוריון בנגב 
 מוסדות:  IBM  אוניברסיטת בן-גוריון בנגב 
 www.cs.bgu.ac.il/~el-sana/
 
ג'יהאד עבדאללה אל-סאנע (בערבית: جهاد عبد الله الصانع, תעתיק מדויק: גִ'הַאד עַבְּדַ (אל)לַּה (אל)צַּאנֶע; נולד ב-28 בנובמבר 1968) הוא פרופסור למדעי המחשב באוניברסיטת בן-גוריון בנגב. מומחה בטכנולוגיה חזותית. מחלוצי ההייטק במגזר הערבי בכלל, ובמגזר הבדואי בפרט.
פרסם עשרות מאמרים אקדמיים, ורשם חמישה פטנטים. הקים יחד עם שותפים בדואים נוספים ועם גיורא ירון את עמותת סיראז', המשמשת כקבלן משנה של פרויקטים בתחום ההייטק, במטרה לקדם את התעסוקה בתחום בחברה הבדואית.